polyglot-tagger/wikipedia-language-snippets-filtered huggingface dataset:
జార్జి తొలుత కాంగ్రేస్ పార్టీలోని యంగ్ టర్క్‌లను అనుసరించాడు. 1969-70ల నుంచి సోవియట్ యూనియన్ అండతో కాంగ్రేస్ పార్టీ పెట్టుబడిదారీ సంస్కరణ పంథావైపు నడిపించే ప్రయత్నం జరిగింది. అందుకోసం యంగ్ టర్క్‌లు కాంగ్రేస్ పార్టీలో యువబృందంగా అవతరించింది. ఫ్యూడల్ భూస్వాముల వ్యతిరేకంగా యంగ్‌టర్కుల తీవ్రవాద నినాదాలు జార్జిని ఆకర్షించాయి. వారు "సోషలిస్టు స్టడీ ఫోరం"గా ఏర్పడి సాగించిన ప్రచారాన్ని చిత్తశుద్ధిగా నమ్మాడు. తన స్నేహితుడు కె. శ్రీనాథ్ రెడ్డి యొక్క తండ్రి, కేంద్ర మంత్రి కె.వి.రఘునాథరెడ్డి ప్రోద్భలంతో కాంగ్రేస్ పార్టీ యొక్క విద్యార్థిసంఘమైన యూత్ కాంగ్రేసులో చేరాడు. కానీ అవి కూడా పెట్టుబడిదారీ వ్యవస్థను కొత్తముసుగుతో పరిరక్షించే ఎత్తుగడగా త్వరలో అర్ధం చేసుకొని, దానిపై భ్రమలు వీడి విప్లవ పంథాను స్వీకరించాడు.
హైదరాబాదులోని నిజాం కళాశాలలో బియస్సీ డిగ్రీ చేశాడు. ఉస్మానియా విశ్వవిద్యాలయంలో ఫిజిక్స్ లో ఏం.ఎస్సీ చేశాడు. ఉస్మానియా విశ్వవిద్యాలయంలో పీహెచ్‌డీ చేస్తూ పాక్షిక సమయంలో కొన్ని నెలల పాటు ఏ.వి.కళాశాలలో జూనియర్ లెక్చరర్ గా పనిచేశాడు. పీహెచ్డీకి అనుమతి పొందాడు. జార్జి రెడ్డి బాక్సింగ్ చేసేవాడు. తీవ్ర పఠనాసక్తి కలవాడు. తను 25 ఏళ్ల వయసులో మరణించే నాటికి హేగెల్, మార్క్స్, ఫ్రాయిడ్ రచనలను చదివాడు. భౌతిక శాస్త్రంలో పోస్ట్ గ్రాడ్యుయేషన్ చేస్తూ ఉస్మానియా విశ్వవిద్యాలయం యొక్క స్వర్ణపతకాన్ని సాధించాడు. అభ్యుదయ ప్రజాస్వామ్య విద్యార్థి సమాఖ్య ను స్థాపించాడు. పి.డి.యస్.యు భారతీయ కమ్యూనిస్టు పార్టీ కి విద్యార్థి విభాగంగా పనిచేస్తుంది.
జార్జ్ రెడ్డి ప్రాథమిక విద్యాభ్యాసం బెంగుళూరు, చెన్నైలలో సాగింది. ఐదు, ఆరు, ఏడు తరగతులు క్విలాన్ జిల్లా తంగచ్చేరిలోని ఇన్‌ఫెంట్ జీసస్ ఉన్నత పాఠశాలలో, ఎనిమిది, తొమ్మిది తరగతులు చెన్నై ఎగ్మోరులోని డాన్ బాస్కో ఉన్నత పాఠశాలలో చదివాడు. ఆ తరువాత 1961-62లో కాజీపేటలోని సెయింట్ గాబ్రియేల్ ఉన్నత పాఠశాలలో కొన్నాళ్ళు చదివాడు. ఆ తరువాత కుటుంబం హైదరాబాదుకు మారింది. అక్కడ సెయింట్ పాల్స్ ఉన్నత పాఠశాలలో పదవ తరగతి పూర్తిచేశాడు. నిజాం కళాశాలలో పీ.యూ.సీ పూర్తి చేశాడు. 1964లో బీ.ఎస్సీ చేయటానికి ఉస్మానియా విశ్వవిద్యాలయపు సైన్సు కళాశాలలో చేరాడు. కానీ డిగ్రీ 2, 3వ సంవత్సరాలు మాత్రం నిజాం కళాశాలలో పూర్తిచేశాడు.
ఈయన 1947, జనవరి 15 న పాల్ఘాట్, కేరళలో చిత్తూరు జిల్లాకు చెందిన చల్లా రఘునాథరెడ్డి, ట్రావెన్కూరు ప్రాంతానికి చెందిన లీలా వర్గీస్ దంపతులకు జన్మించాడు. ఈయన తల్లితండ్రులు మద్రాసు ప్రెసిడెన్సీ కళాశాలలో కలుసుకున్నారు. రఘునాథరెడ్డి బి.ఏ హానర్స్ చేయగా, లీలా వర్గీన్ రసాయనశాస్త్రంకీ డిగ్రీ పూర్తిచేసి, ఎం.ఏ చదివింది. ఈ దంపతులకు ఐదుగురు సంతానం. పెద్దవాడైన డాన్ రెడ్డి బి.ఈడీ పూర్తిచేసి, ఒరిస్సాలో స్థిరపడ్డాడు. రెండవ కొడుకు కార్ల్ రెడ్డి ఐ.ఏ.ఎస్ అధికారి అయ్యాడు. కుమార్తె జాయ్ రెడ్డి, భాషాశాస్త్రంలో ఎం.ఏ చేసి మైసూరులోని భారతీయ భాషా అధ్యయన కేంద్రంలో పనిచేసింది. నాలుగవ సంతానం జార్జ్ రెడ్డి, చివరి వాడు సిరిల్ రెడ్డి.
1972 ఏప్రిల్ 14 సాయంత్రం ఎన్నికల ప్రచారానికి వెళ్లి తిరిగొస్తున్న సమయంలో ఒంటరిగా ఉన్న జార్జిపై 30 మందికి పైగా దుండగలు ఉస్మానియా విశ్వవిద్యాలయంలోని ఇంజనీరింగ్ కళాశాల మెట్లపై దాడిచేసి కత్తిపోట్లతో చంపేశారు.
అధిక రక్తపోటు చికిత్సలో ప్రాథమికంగా ఏ రకమైన మందును ఉపయోగించాలన్న అంశంపై ప్రపంచవ్యాప్తంగా పెద్ద ఎత్తున అధ్యయనాలు జరుగుతున్నాయి. వాటి ఫలితంగా పలు దేశాల్లో ఎన్నో మార్గదర్శకాలు రూపుదిద్దుకుంటున్నాయి. రక్తపోటు పెరగడం వల్ల ఏర్పడే ముఖ్యమైన ఆరోగ్యసమస్యలైన గుండె నొప్పి, పోటు, గుండె పనిచేయకపోవడం వంటివాటిని నిరోధించడమే రక్తపోటు చికిత్సకు ప్రాథమిక లక్ష్యం. మందును, మందు మోతాదును నిర్ణయించడంలో రోగి వయసు, రక్తపోటు పెరగడం వల్ల ఏర్పడిన రోగలక్షణాలు, తద్వారా దెబ్బతినే శరీర భాగాలు వంటి అంశాలు పరిగణనలోకి వస్తాయి. వివిధ రక్తపోటు మందుల్లో ప్రభావం చూపే పద్ధతి, రోగంగా పరిణమించడాన్ని నిరోధించగలిగే సామర్థ్యం, ఖరీదు వంటి వాటిలో తేడావుంటుంది. 2009 వరకూ ఉన్న ఆధారాలు పరిశీలిస్తే థైయాజైడ్ డైయూరెటిక్స్ అనే వర్గానికి చెందిన మందులు అధిక రక్తపోటు వైద్యచికిత్సలో ప్రథమశ్రేణి వైద్యచికిత్సా విధానంలో భాగంగా నిలుస్తున్నాయి. కానీ వైద్యచికిత్సలో లభించే ఆధారాలను పరిశీలిస్తే అటు సమర్థత కోణంలో కానీ, ఇటు ఖరీదు దృక్కోణంలో కానీ కాల్షియం చానల్ బ్లాకర్స్ , థైయాజైడ్-రకపు డైయూరిటిక్స్ ప్రథమశ్రేణి చికిత్సగా ఎంచవచ్చు.
అధిక రక్తపోటు సమస్య వైద్యచికిత్సలో భాగంగా రక్తపోటు మందులు ఉపయోగిస్తారు. అధిక రక్తపోటు వల్ల ఏర్పడే మయోకార్డియల్ ఇన్ ఫ్రాక్షన్, గుండెపోటు వంటి సమస్యలను నివారించేందుకు అధిక రక్తపోటు చికిత్స ఉద్దేశించబడింది. రక్తపోటును 5 ప్రమాణం మేరకు తగ్గించగలిగితే గుండె పోటు వచ్చే ప్రమాదం 34శాతం, ఇస్చెమిక్ గుండెజబ్బు ప్రమాదావకాశం 21 శాతం తగ్గుతాయని అధ్యయనాల ద్వారా వెల్లడవుతోంది. అంతేకాక డెమెంటియా, గుండె స్తంభించిపోవడం, ఇతర రక్తప్రసరణ వ్యవస్థ వ్యాధుల వల్ల మరణించే అవకాశాలు గణనీయంగా తగ్గుతున్నట్టు గుర్తించారు. రక్తపోటును తగ్గించేందుకు ఉపయోగించే ఈ రక్తపోటు మందులను వేర్వేరు రకాల పద్ధతుల్లో వర్గీకరించవచ్చు. వాటిలో ప్రపంచవ్యాప్తంగా ప్రముఖంగా ఉపయోగిస్తున్నవి థైయెజైడ్ డైయూరిటిక్స్ , ఎ.సి.ఇ. ఇన్హిబిటర్స్ , కాల్షియం ఛానెల్ బ్లాకర్స్ , బీటా బ్లాకర్స్ , యాంజియోటెన్సిన్ 2 రిసెప్టార్ యాంటెగోనిస్ట్స్ అనే వర్గాల రక్తపోటు మందులు.
తురకపల్లెలో పోస్ట్ అండ్ టెలిగ్రాఫ్ ఆఫీసు ఉంది. పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
తురకపల్లెలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి, మాధ్యమిక పాఠశాల‌లు గుత్తిలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల గుత్తిలో ఉన్నాయి. సమీప మేనేజిమెంటు కళాశాల గుత్తిలోను, వైద్య కళాశాల, పాలీటెక్నిక్‌లు అనంతపురంలోనూ ఉన్నాయి. సమీప వృత్తి విద్యా శిక్షణ పాఠశాల గుత్తిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు గుంతకల్లులోనూ ఉన్నాయి.
జిల్లాలో పరిశ్రమలు లేని కారణంగా ఆర్థికరంగం పూర్తిగా వ్యవసాయం మీద ఆధారపడి ఉంది. జిల్లాలో ఉప్పర్ జంక్, సుందర్ ఆనకట్ట, రాబోయే లోయర్ ఇందిరా ఇరిగేషన్ ప్రాజెక్ట్ 45,000 వేల ఎకరాల వ్యవసాయ భూములకు నీటిపారుదల సౌకర్యం అందిస్తుంది. జిల్లా మొత్తంలో వడ్లు ప్రధాన పంటగా పండించబడుతుంది. మొక్కజొన్న, పత్తి, ఎర్రగడ్డలు అధికంగా పండించబడుతున్నాయి. ప్రతి సంవత్సరం పంట కాలం ముగియగానే 10,000 కంటే అధికంగా ఇతర రాష్ట్రాలకు మంచి అవకాశాలను వెతుక్కుంటూ వలస పోతుంటారు. పనివారిని ఆకర్షించడానికి నౌఖై ఉత్సవానికి ముందు అడ్వాంస్ ఇస్తుంటారు. ఇలాంటి ఒప్పంద కూలీల నియామకానికి నౌపడా జిల్లా ప్రథమ స్థానంలో ఉంది. ప్రభుత్వానికి అనుమతి రహితంగా, నమోదు చెయ్యకుండా జరిగే ఈ వలసలు ప్రభుత్వానికి సవాలుగా మారింది.
మైదానాలలో దట్టమైన అరణ్యాలతో ఉన్న కొండలలో సాలవృక్షాలు అధికంగా ఉన్నాయి. జిల్లాలోని అరణ్య ప్రాంతాలను ఖరియర్ డివిషన్ ఆటవీ శాఖ పర్యవేక్షిస్తుంటుంది. అటవీశాఖ అరణ్య భూభాగాన్ని సాల అరణ్యాలు, టేకు అరణ్యాలు, వెదురు వృక్షాలతో నిండిన ఇతర జాతులుగా విభజించారు. ఇవన్నీ పొడి భూములతో కూడిన అరణ్య భూభాగంలో చేరుతుంది. అరణ్యాల నుండి టింబర్ అధికంగా లభిస్తుంది. అదనంగా బిజ, అసన్, బంధన్, టేకు లభిస్తుంది. స్వల్పంగా లభిస్తున్న ఆటవీ ఉత్పత్తులలో కెందు ఆకులు, వెదురు, రెల్లుగడ్డి, మొహుయా పూలు, విత్తనాలు, అతియా బార్క్, సబై - గ్రాస్. టింబర్, వెదురు, కెందు లీఫ్ ఇక్కడి నుండి వెలుపలి రాష్ట్రాలకు ఎగుమతి చేయబడుతుంటాయి. .
నౌపడా జిల్లా ఒడిషా పశ్చిమ భాగంలో ఉంది. జిల్లా 20 0' ఉ, 21 5' ఉ డిగ్రీల ఉత్తర అక్షాంశం 82 20' తూ, 82 40' తూ రేఖాంశంలో ఉంది. జిల్లా ఉత్తర, దక్షిణ, పశ్చిమ సరిహద్దులో చత్తీస్‌ఘడ్ రాష్ట్రంలోని మహాసముంద్ జిల్లా, తూర్పు సరిహద్దులో బర్గఢ్ బలంగీర్ మరయు కలహంది జిల్లాలు ఉన్నాయి. జిల్లా వైశాల్యం 3407.5చ.కి.మీ.జిల్లా కేంద్రగా నౌపడా పట్టణం ఉంది. నౌపడా ఉపవిభాగం మైదానాలు అంచులలో పదునైన కఠినమైన కొండలు ఉన్నాయి. ఇవి తూర్పు కనుమలలో చేరి ఉన్నాయి. ఇవి సముద్రమట్టానికి 4,000 అడుగుల ఎత్తులో దట్టమైన వృక్షాలతో నిండి ఉన్నాయి. జిల్లాలో లిటరైట్, గ్రాఫైట్, బాక్సైట్ ఖనిజాలు ఉన్నాయి.
1993 మార్చి వరకు కలహంది జిల్లా నుండి కొంత భూభాగం వేరుచేసి నౌపడా జిల్లా ఏర్పాటు చేయబడింది. జిల్లాలో ఒక ఉపవిభాగం, 5 తాలూకాలు , 5 కమ్యూనిటీ డెవెలెప్మెంటు బ్లాకులు ఉన్నాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు లో వెనుకబడిన 250 జిల్లాలలో నౌపడా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఒడిషా రాష్ట్ర 19 జిల్లాలలో ఈ జిల్లా ఒకటి.
నౌపడా పట్టణానికి 18 కి.మీ దూరంలో పతోరా వద్ద ఉన్న యోగేశ్వరాలయంలో ఉన్న పురాతనమైన శివలింగం ఉంది. ఆలయ పునరుద్ధరణ కొరకు సహాయం గుల్షన్ కుమార్ అనుమతి లభించింది.
ఇతని తండ్రి వెంకటేష్ కామత్ హోటల్ లో కంచాలు కడిగి కుటుంబాన్ని పోషించాడు. వెంకటేష్ ఆరుగురు సంతానంలో విఠల్ ఒకడు. పని పట్ల నిశిత దృష్టి కలిగిన ఇతను ముంబై లోని బైకుల్లాలో మొదటి రెస్టారంట్ ని ఆరంభించాడు. తన జీవితాశయం కోసం భార్య మంగళ సూత్రాన్ని తాకట్టు పెట్టి, 1938 లో సత్కార్ అనే హోటల్ ని ఆరంభించాడు. అలా దినదిన ప్రవర్ధమానంగా తన హోటల్ సామ్రాజ్యాన్ని విస్తరించుకుంటూ సురుచి, సన్మాన్ ని స్థాపించాడు. ఇతని కుటుంబానికి ప్రపంచ వ్యాప్తంగా పలు గొలుసు కట్టు హోటల్ వ్యాపారాలు ఉన్నాయి. వాటిలో సత్కార్, స్వాగత్, కామత్ ప్లాజా, ఆర్కిడ్ మొదలైనవి ఉన్నాయి.
విఠల్ వెంకటేష్ కామత్ ఒక హోటల్ వ్యాపారి, విద్యావేత్త. మధ్య తరగతి కుటుంబంలో పుట్టి పెరిగిన ఇతను చిన్నతనంలో తన కుటుంబానికే చెందిన హోటల్లో పనిచేసాడు. ప్రస్తుతం ఆసియాలోనే మొట్టమొదటి పురస్కారం పొందిన ఎకోటెల్ హోటల్ ది ఆర్కిడ్‌ ఛైర్మన్ గా ఉన్నాడు. ప్రస్తుతం విస్తృతంగా వాడుతున్న "కామత్ పళ్ళెం" సృష్టికర్త ఇతనే.
ఇతను తన ఆత్మకథని ఇడ్లీ, ఆర్కిడ్ అండ్ విల్ పవర్ అనే పేరుతో వ్రాశాడు. దీనిని తెలుగు నవలా రచయిత యండమూరి వీరేంద్రనాథ్ ఇడ్లి-వడ-ఆకాశం అనే పేరుతో స్వేచ్ఛానువాదం చేశాడు. తరువాత ఈ పుస్తకం పేరును "ఇడ్లి-ఆర్కిడ్-ఆకాశం"గా మార్చాడు.
ఈ గ్రంథంలోని శ్లోకాలన్నీ “ముక్తక”రూపంలో ఉన్నాయి. అంటే అన్ని శ్లోకాలూ స్వతంత్రంగా సమగ్రమైన అర్థాన్ని అందిస్తాయన్నమాట. కథకోసం, భావంకోసం ముందు వెనకాల శ్లోకాలు చూడక్కర్లేదు. ఈ గ్రంథం అద్భుతమైన వేదాంత, సాహిత్య, సంగీత, భక్తి, వ్యాకరణ, ఛందోవిషయాల సమాహారమని చెప్పవచ్చు. ఈ కావ్యంలోని సచేతనాలైన గోవులు, గోపాలురు, గోపికలు మాత్రమే కాకుండా గృహాలు, స్తంభాలు, గజ్జెలు, పూసలు, మణులు, వెన్నముద్దలు, పాలు, పెరుగు, కుండల వంటి జడపదార్థాలు కూడా ఎంతో చైతన్యవంతంగా మన కళ్ళ ఎదుట సాక్షాత్కరించటం మరో విశేషం.
శ్రీ కృష్ణ కర్ణామృతం ” గ్రంథకర్త లీలాశుకుడు. ఈయనకే “బిల్వమంగళుడు” అనే మరో పేరు కూడా ఉంది. ఈయన ఏ ప్రాంతం వాడో ఏ కాలం వాడో స్పష్టంగా తెలియటం లేదు. అయితే ఈ “శ్రీ కృష్ణకర్ణామృతం” లోనిశ్లోకాలు 14 వ శతాబ్దం నుంచీ ఇతర గ్రంథాలలోనూ, శాసనాలలోనూ కనబడుతున్నాయి. అందుకని లీలాశుకుడు 11 వ శతాబ్ది నుంచీ 14 వ శతాబ్ది మధ్యలో ఉండి ఉంటాడని ఊహిస్తున్నారు. ఈ విధంగా చూస్తే లీలాశుకుడు జయదేవుడికంటే గూడా ప్రాచీనుడనే చెప్పాలి.
శ్రీకృష్ణ కర్ణామృతం సంగీత సాహిత్య రంగాల్లో ప్రఖ్యాతి పొందిన సంస్కృత కావ్యం. దీన్ని వాగ్గేయకారుడు లీలాశుకుడు రచించారు. కర్ణామృతం అనగా చెవులకు అమృతం వంటిదని అర్థం. లీలాశుకుడు దీనిని శ్రీకృష్ణుణ్ణి కీర్తించే పుష్పగుచ్ఛంతో పోల్చాడు.
కృష్ణభక్తుడైన చైతన్య మహాప్రభువులు ఆంధ్రదేశయాత్రలో కృష్ణానదీతీరంలో ఒక గ్రామంలో ఉన్నప్పుడు ఈ కృష్ణకర్ణామృతగానం విని ఆనందభరితుడై దానికి నకలుప్రతి రాయించుకుని తనతో తీసుకువెళ్ళి వంగదేశంలో ఈ గ్రంథం ప్రాచుర్యంలోకి తెచ్చారని చైతన్యచరితామృతంలో చెప్పబడిఉంది.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల కుక్కలగూడూర్లోను, ప్రాథమికోన్నత పాఠశాల, మాధ్యమిక పాఠశాల పొట్యాలలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల రామగుండంలో ఉన్నాయి. సమీప వైద్య కళాశాల కరీంనగర్లోను, పాలీటెక్నిక్‌ పొలసలోను, మేనేజిమెంటు కళాశాల రామగుండంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల రామగుండంలో ఉన్నాయి.
ఇది మండల కేంద్రమైన అంతర్గావ్ నుండి 19 కి. మీ. దూరంలో ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన అంతర్గాం మండలం లోకి చేర్చారు.
శివడవలసలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఇద్దరు ఉన్నారు.ప్రాథమిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి ఉంది.ప్రాథమికోన్నత పాఠశాల శివడవలసలోను, మాధ్యమిక పాఠశాల పిరిడిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల బొబ్బిలిలోను, ఇంజనీరింగ్ కళాశాల పిరిడిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ కోమటిపల్లిలోను, మేనేజిమెంటు కళాశాల పిరిడిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం బొబ్బిలిలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
శ్రీకృష్ణదేవరాయల ఆస్థానంలోని కవి, ఆంధ్ర కవితా పితామహుడు అల్లసాని పెద్దన కథాకథన శిల్పవైభవాన్ని విశ్వనాథ ఈ విమర్శ రచనలో విశదీకరించారు. పెద్దన పరంగా సుప్రసిద్ధమైన అల్లసాని వాని అల్లిక జిగిబిగి వాక్యం ఔచిత్యాన్ని, ఆయన మనుచరిత్ర పరంగా ఆ వాక్యం అన్వయాన్ని వివరించారు. పెద్దన కవిత్వంలోని గొప్పదనాన్నే కాక కావ్యకవుల కవిత్వానికి పరిమితులు, తెలుగు సాహిత్యంలో ఆనాటికే ప్రతిభావంతులైన కవులెందరో ఉండగా కృష్ణదేవరాయలు పెద్దనను ఆంధ్ర కవితా పితామహుడని ఎందుకు సంబోధించారు వంటి అంశాలను లోతుగా విశ్లేషించారు.
అల్లసాని వాని అల్లిక జిగిబిగి గ్రంథాన్ని విశ్వనాథ సత్యనారాయణ ప్రముఖ రాజకీయనేత, సాహిత్యవేత్త బెజవాడ గోపాలరెడ్డికి అంకితమిచ్చారు. అందుకుగాను విశ్వనాథ సత్యనారాయణ వ్రాసిన అంకితం పద్యాలివి:
అల్లసాని వాని అల్లిక జిగిబిగి పుస్తకం జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించిన సాహిత్యవిమర్శ.
మీరా నందా భారతీయ రచయిత్రి, చరిత్రకారులు, విజ్ఞాన శాస్త్ర తత్వవేత్త. ఈమె "రెన్సెలర్ పాలిటెక్నిక్ ఇనిస్టిట్యూట్" నుండి పి.హె.డి పొందారు. ఆమె మతము, విజ్ఞానశాస్త్రంలో జాన్ టెమ్‌ప్లెటన్ ఫౌండేషన్ కు ఫెలోగా ఉన్నారు. జనవరి 2009 లో ఆమె జవహర్‌లాల్ నెహ్రూ విశ్వవిద్యాలయం లోని జవహర్లాల్ నెహ్రూ ఇనిస్టిట్యూట్ ఫర్ అడ్వాన్స్‌డ్ స్టడీకు "విజ్ఞా శాస్త్ర పరిశోధన", సంస్కృతి అంశాలకు ఫెలోగా యున్నారు. ప్రస్తుతం ఆమె మొహలీ లోని ఇండియన్ ఇనిస్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్ కు ఫాకల్టీగా యున్నారు.
ఆమె అనేక రచనలు చేసింది. ముఖ్యమైనది "ప్రవక్తలు ఎదుర్కొనే వెనుకబాటుదనం: సైన్స్ ఆధునికోత్తర విమర్శలు, భారతదేశం లో హిందూ మతం జాతీయవాదం , 2009 లో వెలువడిన పుస్తకం "ద గాడ్ మార్కెట్". ఈ పుస్తకంలో భారత ప్రభుత్వం హిందూ మతంలో ఎదుర్కొంటున్న ఆటుపోట్ల యొక్క అనుభవాలను,భారతదేశం లౌకిక రాజ్యమైనప్పటికీ హిందూమతం పై చేసిన పెట్టుబడుల గూర్చి వివరించడం జరిగింది. ఈ పుస్తకం ఔట్ లుక్ మ్యాగజైన్ లో "విలియం డాల్‌రైంపిల్" ద్వారా సమీక్షింపబడింది.
హిందూ అమెరికన్ ఫౌండేషన్ కు చెందిన స్వామినాథన్ వెంకటరామన్ కు వ్యతిరేకంగా యోగాకు హిందూమతానికి సంబంధం లేదని నందా చేసిన వివాదంతో ఆమె అనేక విమర్శలకు లోనయింది."
కకోద్కర్ 1943 లో, భార్వని రాచరిక రాష్ట్ర లో కమలా కకోద్కర్, పురుషోత్తమ కకోద్కర్ లకు జన్మించాడు. అతను పోస్ట్ మెట్రిక్యులేషన్ అధ్యయనాలు కోసం ముంబై వెళ్లడానికి వరకు, భార్వని, ఖర్గొన్ లో తన ప్రారంభ విద్య అభ్యసించాడు.
కకోద్కర్ 1963 లో మెకానికల్ ఇంజనీరింగ్ పట్టాతో ముంబై విశ్వవిద్యాలయంలో నుండి, రుపరెల్ కళాశాల నుండి పట్టభద్రుడయ్యాడు. అతను 1964 లో భాభా అటామిక్ రీసెర్చ్ సెంటర్ చేరారు. అతను 1969 లో నాటింగ్హామ్ విశ్వవిద్యాలయం నుండి ప్రయోగాత్మక ఒత్తిడి విశ్లేషణలో మాస్టర్స్ డిగ్రీ పొందారు.
ఇదేకాకుండా సార్వభౌమాధికారాన్ని ఉద్ఘాటించే భారతదేశం యొక్క అణు పరీక్షలలో ఒక ప్రధాన పాత్ర పొషించారు, అణుశక్తి కోసం ఒక ఇంధనం వలె థోరియం న కకోద్కర్ ఛాంపియన్స్ భారతదేశం యొక్క స్వావలంబనకు తోడ్పడారు.
అతను బార్క్ యొక్క రియాక్టర్ ఇంజనీరింగ్ డివిజన్ చేరారు, ధ్రువ రియాక్టర్, పూర్తిగా హైటెక్ ప్రాజెక్ట్ నిర్మాణంలో కీలక పాత్ర పోషించారు.
ఉత్తరాంధ్ర అనేది ఆంధ్ర రాష్ట్రం లోని ఉత్తర భాగం. ఉమ్మడిశ్రీకాకుళం, విజయనగరం, విశాఖపట్నం జిల్లాలు ఉత్తరాంధ్రగా పరిగణించబడేవి. ఆంధ్రప్రదేశ్ జిల్లాల పునర్వ్యవస్థీకరణ - 2022 వలన వీటితోపాటు కొత్తగా ఏర్పడిన,పార్వతీపురం మన్యం జిల్లా ,అల్లూరి సీతారామరాజు జిల్లా ,అనకాపల్లి జిల్లా కూడా ఉత్తరాంధ్రలో భాగమే. ఈ ఆరు జిల్లాలని కలిపి ఉత్తరాంధ్ర ప్రాంతంగా వ్యవహరిస్తారు. ఇక్కడి భాష తెలుగు.
పూరి, పటోలిలు ఇక్కడి వారి అభిమాన అల్పాహారం. పండగలకి ఉదయం నుండి సాయంత్రం వరకూ ఉపవాసమున్న తర్వాత బియ్యపు పిండితో చేయబడే ఉప్పిండిని సేవిస్తారు. ఉప్పిండి లోనూ, అన్నం లోనూ ఇంగువ చారుని తింటారు. బియ్యపు పిండి, బెల్లం, మొక్కజొన్న గింజలు ఉల్లిపాయలతో బెల్లం పులుసుని చేస్తారు.
సింహాచలం దేవస్థానం, రామతీర్ధం, పుణ్యగిరి, అరసవిల్లి సూర్యనారాయణ స్వామి, శ్రీకూర్మం, కనకమహాలక్ష్మి అమ్మవారు, పద్మనాభం అనంత పద్మనాభ స్వామి దేవాలయం, విజయనగరం పైడితల్లి అమ్మవారు, రామతీర్థం ఆలయం ప్రసిద్ధ మైన పుణ్యక్షేత్రాలు
ఈ ప్రాంత ప్రజలు సాధారణ వంటలలో కూడా తీపిని ఇష్టపడతారు. రోజూ తినే పప్పులో బెల్లం వినియోగిస్తారు. దీనినే బెల్లం పప్పుగా వ్యవహరిస్తారు. ఈ పప్పుని, అన్నంలో వెన్నని కలుపుకు తింటారు.
ఉదల్గురి జిల్లా 2004 జూన్ 14 న ఏర్పడింది. బోడోలాండ్‌లోని 4 జిల్లాలలో ఇది ఒకటి. దర్రాంగ్ జిల్లాలో కొంత భూభాగం విడదీసి ఈ జిల్లా రూపొందిద్దుకుంది. ప్రస్తుత జిల్లా ప్రాంతం ఉదల్గురి ఉపవిభాగంగా ఉంటూ వచ్చింది. జిల్లాలో హిందువులు, క్రైస్తవులు, ముస్లిములు అధికసంఖ్యలో ఉన్నారు. 1980 వరకూ ఇది చాలా ప్రశాంతమైన ప్రాంతంగా ఉంటూ వచ్చింది. తరువాత తరచుగా మతసంఘర్షణలు చోటుచేసుకున్నాయి. అస్సాం రాష్ట్రంలోని స్వాతంత్ర్యపోరాటవీరులలో ఒకరైన జొజారాం శర్మ ఈ జిల్లాలో నివసించాడు. జిల్లాలో ఒక పురాతనమైన ప్రార్థనా మందిరం ఉంది. అలాగే ఉదల్గురిలో పురాతన హనుమాన్ ఆలయం ఉంది. అలాగే పురాతన బాప్టిస్ట్ క్రైస్తవ చర్చి ఉంది.
జిల్లా కేంద్రమైన ఉదల్గురి పేరు జిల్లా పేరుగా ఉంది. ఉదల్గురి పేరు గురించి 3 కథనాలు ఉన్నాయి. మొదటిది ఓడల్ , గురి . ఒడల్ చెట్లు అధికంగా ఉన్న ప్రాంతంలో ఊరు అభివృద్ధి చెందింది కనుక ఈ ఊరికి ఈ పేరు వచ్చింది. మరొక కథనంలో ఉద్దాలక మహర్షి ఆశ్రమం ఉన్న ప్రదేశం కనుక ఈ ప్రాంతానికి ఈ పేరు వచ్చింది. ఇంకొక కథనం అనుసరించి బోడో భాషలో " ఓడో గురి " అంటే విశాలమైన మెత్తని మట్టి కలిగిన ప్రాంతమని అర్ధం.
ఈ జిల్లా ఉత్తర సరిహద్దులో భూటాన్, పశ్చిమ కమెంగ్ జిల్లా అరుణాచల్ ప్రదేశ్, తూర్పు సరిహద్దులో సోనిత్‌పూర్ జిల్లా, దక్షిణ సరిహద్దులో దర్రాంగ్ జిల్లా, పశ్చిమ సరిహద్దులో బక్సా జిల్లా ఉంది. జిల్లా వైశాల్యం 1852చ.కి.మీ.
అస్సామీ ప్రజలలో బోర్పెటియా, బోడో, కోచ్ రాజ్‌బొంగ్షి, రాభా, సయోటల్, మార్వారి, బెంగాలి హిదువులు, ఇతర ప్రజలు ఉన్నారు.
పదం "మూర్ సూత్రం" గోర్డాన్ . మూర్ ఒక ప్రకటన సూచనగా కాల్టెక్ ప్రొఫెసర్, వి.ఎల్.ఎస్.ఐ మార్గదర్శకుడిగా, వ్యవస్థాపకుడు కార్వర్ మధువును 1970 లో కనిపెట్టాడు. 1950 లో అలాన్ తను ఊహించినట్టుగా కంప్యూటింగ్ మెషినరీలో ట్యూరింగ్, ఇంటెలిజెన్స్ సహస్రాబ్ది ద్వారా 10^9 బిట్స్ నిల్వ సామర్ధ్యం కంప్యూటర్లు వస్తాయని అంచనా వెసారు. ట్రాన్సిస్టర్ గణనలు ప్రతి సంవత్సరం రెట్టింపై ఆ మూర్ యొక్క అసలు ప్రకటన, ఎలక్ట్రానిక్స్ పత్రిక 19 ఏప్రిల్ 1965 "క్రామింగ్ మొర్ కంపొనెంట్స్ అన్ ఇంటిగ్రెటెడ్ సర్క్యుట్స్ " తన ప్రచురణలో చూడవచ్చు.
మూర్స్ సూత్ర పరిశీలనలో కంప్యూటింగ్ హార్డ్వేర్ చరిత్రన ఒక ఇంటిగ్రేటెడ్ సర్క్యూట్ యందు ట్రాన్సిస్టర్ల సంఖ్య సుమారు ప్రతి రెండు సంవత్సరాలకు రెట్టింపు అవుత్తుంది. ఈ సూత్రానికి ఇంటెల్ కార్పొరేషన్ సహ వ్యవస్థాపకుడు గోర్డాన్ . మోర్ పేరు పెట్టారు. ప్రస్తుతం సెమీకండక్టర్ పరిశ్రమలో దీర్ఘకాల ప్రణాళిక మార్గదర్శకత్వం, పరిశోధన, అభివృద్ధి కోసం మూర్స్ సూత్రాన్ని ఉపయోగిస్తున్నారు. ఈ సూత్రం కచ్చితమైనదిగా నిరూపించబడింది. మూర్స్ సూత్రం 20 వ, 21 వ శతాబ్దాలలో సాంకేతిక, సామాజిక మార్పును వివరించింది.
ఈ ధోరణి అర్థ శతాబ్దంపాటు కొనసాగినప్పటికీ, మూర్ సూత్రం ఒక పరిశీలన లేదా ప్రతిపాదననుగా పరిగణించాలి కాని ఒక భౌతిక లేదా సహజ చట్టంగా పరిగణించకూడదు. ఈ సూత్రం కనీసం 2015 లేదా 2020 వరకు కొనసాగుతుందని భావిస్తున్నారు. అయితే, సెమి కండక్టర్ కోసం ఇంటర్నేషనల్ టెక్నాలజీ వారి 2010 రోడ్మ్యాప్ నవీకరణ ప్రకారం 2013 చివరిలో ఈ వృద్ధి నెమ్మదిగా తగ్గవచని అంచనా. ప్రతి మూడు సంవత్సరాలకు రెటింపు అవుత్తుంది.
డిజిటల్ టెక్నాలజీలో మూర్ సూత్రంకి సంబంధించి భాగాల పరిమాణం, ధర, సాంద్రత, వేగం చాలా రేట్లు వద్ద అభివృద్ధి. మూర్ స్వయంగా భాగాలు సాంద్రత గురించి మాత్రమే రాశారు, కనిష్ఠ ధర వద్ద "ట్రాన్సిస్టర్, నిరోధకం, డయోడ్ లేదా కెపాసిటర్, ఉండటం ఒక భాగం".
గిరిడి జిల్లా భౌగోళికంగా 2 విభాగాలుగా విభజించబడింది: సెంట్రల్ ప్లాట్యూ, దిగువ ప్లాట్యూ. సెంట్రల్ ప్లాట్యూ జిల్లా పశ్చిమ భూభాగంలోని బగోదర్ బ్లాక్ వరకు విస్తరించి ఉంది. దిగువ ప్లాట్యూ అసమానమైన భూభాగం, సరాసరి ఎత్తు సముద్రమట్టానికి 1300 అడుగుల ఎత్తులో ఉంది. జిల్లా ఉత్తరం, వాయవ్యంలో ఉన్న దిగువభూములలో చక్కగా చదునుచేయబడిన టేబుల్ లాండుస్ సముద్రమట్టానికి 700 అడుగుల ఎత్తున ఉన్న కొండలను తాకే వరకు విస్తరించి ఉన్నాయి.
గిరిడిలో ఖనిజాలు అధికంగా ఉన్నాయి. మైకా, బొగ్గు గనులు ఉన్నాయి. అంతేకాక పలు బొగ్గుగనులు ఉన్నాయి. వీటిలో నాణ్యమైన బొగ్గును అందిస్తున్న " మెటల్లరజికల్ కోయల్ ఆఫ్ ఇండియా " ఒకటి. జిల్లాలోని గవాన్ బ్లాక్, తిసరి బ్లాక్‌లలో పలు మైకా గనులు ఉన్నాయి. జిల్లా అంతటా పలు ప్రాంతాలలో బొగ్గు గనులు విస్తారంగా ఉన్నాయి. మైకా జార్ఖండ్ రాష్ట్రానికే కాక భారతదేశం అంతటికీ అలాగే విదేశాలకు కూడా అవసరం ఉంది.
జిల్లాలో ప్రశాంత్ కొండలు ఉన్నాయి. అలాగే జిల్లాలో 2 ప్రధాన నదులు ప్రవహిస్తున్నయి . బర్కర్ నది బిర్ని బ్లాకు గుండా ప్రవహిస్తుంది. శక్రి నది డియోరి బ్లాకు గుండా ప్రవహిస్తుంది. అంతే కాక జిల్లాలో ఉశ్రీ వంటి ఉపనదులు కూడా ప్రవహిస్తున్నాయి. జిల్లాలో ఉశ్రీ జలపాతం ఉంది.
గిరిడి జిల్లాలో 12 కమ్యూనిటీ బ్లాకులు ఉన్నాయి: గిరిడి, గండే, బెంగబాద్, పిర్తండ్, దుమ్రి, బాగోదర్, బిర్ని, ధంవర్, జముయా, దియోరి, తిశ్రీ, గవాన్.
జిల్లాలో 6 అసెంబ్లీ నియోజకవర్గాలు ఉన్నాయి: జముయా, బగోదర్, ధంవర్, గండే. ఇవన్నీ కొడెర్మా పార్లమెంటు నియోజకవర్గంలో భాగంగా ఉన్నాయి.
జార్ఖండ్ రాష్ట్రం లోని జిల్లాల్లో గిరిడి జిల్లా ఒకటి. జిల్లాకేంద్రంగా గిరిడి పట్టణం ఉంది.2011 గంణాంకాలను అనుసరించి రాష్ట్రంలో జనసంఖ్యలో ఇది 3 వ స్థానంలో ఉన్నట్లు గుర్తించబడింది. మొదటి రెండు స్థానాలలో రాంచి, ధన్‌బాద్ జిల్లాలు ఉన్నాయి.
2011 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు లో వెనుకబడిన 250 జిల్లాలలో గిరిడి జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్రజిల్లాలలో 21 ఈ జిల్లా ఒకటి.
గిరిడి భూభాగం సముద్రమట్టానికి 298 మీ ఎత్తులో ఉంది. గిరిడి జిల్లాలో ఉన్న షిఖర్జి జార్ఖండ్ రాష్ట్రంలో ఎత్తైన శిఖరంగా గుర్తించబడుతుంది. ఈ కొండలో కోణంగా ఉన్న గ్రానైట్ శిఖరం ఎత్తు సముద్రమట్టానికి 4,477 అడుగులు.
జిల్లా వైశాల్యం 485 చ.కి.మీ. జిల్లా ఉత్తరసరిహద్దులో బీహార్ రాష్ట్రంలోని జమూయి జిల్లా, నవాదా, తూర్పు సరిహద్దులో దేవ్‌ఘర్, జంతర జిల్లా, దక్షిణ సరిహద్దులో ధన్‌బాద్, బొకారో, పశ్చిమ సరిహద్దులో హజారీబాగ్, కోడర్మా జిల్లాలు ఉన్నాయి.
ఆయన పూర్వీకులందరిలోకీ రాజనీతిరంగంలోనూ, ధర్మశాస్త్ర రచనలోనూ మేధస్సులో సుప్రసిద్ధుడు చండీశ్వరుడు . ఏడుభాగాలుగా విభజించిన స్మృతిసారమైన రత్నాకరం అనే ధర్మశాస్త్ర గ్రంథాన్ని రచించి మైథిలి సమాజంలోని సాంఘిక, రాజకీయ జీవనాలను వందల ఏళ్లపాటు ప్రభావితం చేశారు. ఆ గ్రంథంలోని 7విభాగాల్లోనూ రాజనీతి రత్నాకరం మరింత ప్రభావశీలమైనది. ఒయినబర వంశీకులు మిథిలా పాలకులుగా ఉన్నా ఢిల్లీ సమ్రాట్టుకు తలవంచినందునా, బ్రాహ్మణులు కావడంతో పట్టాభిషేకార్హత స్వతః లేనివారు కావడంతో వారిని పూర్వాచార ప్రభావితులైన మిథిలా ప్రజానీకం తొలుత పాలకులుగా అంగీకరించలేదు. ఈ పరిణామాలన్నీ తుదకు దేశాన్ని పరతంత్రంలోకి నెట్టే పరిస్థితులు కనిపించడంతో, మారిన దేశకాలమాన స్థితిగతులు అవగాహన చేసుకుని చండీశ్వరుడు ప్రాచీన ధర్మశాస్త్రసూత్రాలతో సమన్వయం చేస్తూ రాజనీతి రత్నాకరం గ్రంథాన్ని
విద్యాపతి పూర్వీకులు మరొకపక్క మైథిలి ప్రాంతంలో సుప్రసిద్ధి పొందిన పలు స్మృతి గ్రంథాలను, ధర్మసూత్ర గ్రంథాలను రచించారు. ఆయన పూర్వీకులు వీరేశ్వరుడు సామవేదాధ్యాయులైన ఛాంద్యోగులు నిర్వర్తించాల్సిన కర్మకాండని వివరించే "పద్ధతి" గ్రంథాన్ని, రామదత్తుడు శుక్లయజుశ్శాఖీయులైన వాజసనేయులు నిర్వర్తించే కర్మకాండ వివరణలతో మరొక "పద్ధతి" గ్రంథాన్ని రచించారు. మైథిలి ప్రాంతీయులైన ఛాంద్యోగ, వాజసనేయ శాఖీయుల కర్మకాండల్లో ఈ గ్రంథాలు నేటికీ అమల్లో ఉన్నాయి. గణేశ్వర ఠాకూరు సుగతి సోపానం మొదలుగా గల ఎన్నో స్మృతి గ్రంథాలను రచించారు.
విద్యాపతి పూర్వీకులు మైథిలి ప్రాంతంలో సుప్రసిద్ధులైన రాజనీతివేత్తలు, పవిత్రగ్రంథకర్తలు. విద్యాపతికి 6 తరాల ముందువాడైన కర్మాదిత్యుడు మొట్టమొదటగా మిథిలా రాజ్యానికి మంత్రిగా చేరారు. ఆపైన కర్మాదిత్యుని కొడుకు దేవాదిత్యుడు, మనవడు వీరేశ్వరుడు, మునిమనవడు చండీశ్వరుడు మైథిలి రాజ్యానికి మహామంత్రులుగా పనిచేశారు. చండీశ్వరుడు మంత్రిగా పనిచేసిన కాలంలో వీరేశ్వరుని మరో కుమారుడు గణేశ్వరుడు సామంతరాజుల మండలికి అధ్యక్షునిగా మహాసామంతాధిపతి పదవిని, రాజాధిరాజ బిరుదాన్ని వహించారు.
విద్యాపతిగా సుప్రసిద్ధులైన విద్యాపతి ఠాకూర్ మైథిలి భాషా కవులలో అగ్రగణ్యుడు. ఆయన పశ్చిమబెంగాల్ సరిహద్దున గల తూర్పు బీహార్ ప్రాంతంలో నివసించే లక్షలాది ప్రజలు మాట్లాడుకునే మైథిలి భాషలో విద్యాపతి కవిత్వం చెప్పారు. మైథిలి భాషీయులైన కవులు కూడా ఇతర భాషల్లో కవిత్వం చెప్పే రోజుల్లో ఆయన మైథిలి భాషలోనే అసంఖ్యాక భక్తి పదాలు, అనేక గ్రంథాలు రచన చేసి మైథిలి సాహిత్య వైతాళికునిగా నిలిచారు.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి పెనుమూరులో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పెనుమూరులోను, ఇంజనీరింగ్ కళాశాల చిత్తూరులోనూ ఉన్నాయి. సమీప వైద్య కళాశాల తిరుపతిలోను, పాలీటెక్నిక్‌ భాకరానరసింగరాయనిపేటలోను, మేనేజిమెంటు కళాశాల చిత్తూరులోనూ ఉన్నాయి. సమీప వృత్తి విద్యా శిక్షణ పాఠశాల చిత్తూరులోను, అనియత విద్యా కేంద్రం పెనుమూరులోను, దివ్యాంగుల ప్రత్యేక పాఠశాల తిరుపతి లోనూ ఉన్నాయి.